नैसर्गिक ऊष्मा से लवरेज सांसारिक वृतियों का स्पंदन कहीं देखने को नहीं मिलता है । रिश्तों को ना केवल घुन्न लग रहे हैं बल्कि उसकी गर्माहट खत्म हो रही है ।रिश्तों की मजबूत दीवारें दरक रही हैं और प्यार जैसे कालजयी रिश्ते देह पर सरक कर दम तोड़ रहे हैं ।एक तरह से पुरातन व्यवस्था और पुरातन संस्कृति के मानक और उसकी कसौटी कहीं सिसक--सिसक कर दम तोड़ रही है । जीवन की सार्थकता अब इस बात से है की आपने कितना धन संचय किया और आप आर्थिक रूप से कितना समृद्ध हैं ।ज्ञान संचय की अभीप्सा अब लेश मात्र की रह गयी है ।पढ़ाई का अर्थ नौकरी पाना और सांसारिक संसाधनों को जुटाना भर रह गया है ।